शनिवार दिनांक 20.10.18 को आश्विन शुक्ल ग्यारस पर पापांकुशा एकादशी मनाई जाएगी। इसमें विष्णु के पद्मनाभ स्वरूप के पूजन का विधान है। शास्त्रनुसार पापांकुशा एकादशी हजार अश्वमेघ व सौ सूर्य यज्ञ के बराबर फल देती है। पाप रूपी हाथी को पुण्यरूपी अंकुश से वेधने के कारण ही इसे पापांकुशा कहते हैं। श्री कृष्ण ने पद्म व ब्रह्मवैवर्त पुराण में इसका वर्णन किया गया है। जिसके अनुसार पापांकुशा स्वर्ग, मोक्ष, आरोग्यता, सुंदर जीवनसाथी व अन्न-धन देने वाली है। यह गंगा, गया, काशी, कुरुक्षेत्र व पुष्कर जैसी पुण्यवान हैं। इसके प्रताप से सहज ही विष्णु पद प्राप्त होता है। दस-दस पीढ़ी मातृ पितृ स्त्री व मित्र पक्ष का उद्धार होता है। इस दिन जो व्यक्ति सोना, तिल, गाय, अन्न, जल, छाता व जूते दान करता है वो रोगों से बचकर स्वस्थ शरीर प्राप्त करता है।